CELEX: 32016R0548
Language: sl
Date: 2016-04-08 00:00:00
Title: Izvedbena uredba Komisije (EU) 2016/548 z dne 8. aprila 2016 o odobritvi osnovne snovi diamonijev fosfat v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet ter o spremembi Priloge k Izvedbeni uredbi Komisije (EU) št. 540/2011 (Besedilo velja za EGP)

9.4.2016   
               
               
                  SL
               
               
                  Uradni list Evropske unije
               
               
                  L 95/1
               
            IZVEDBENA UREDBA KOMISIJE (EU) 2016/548
      z dne 8. aprila 2016
      o odobritvi osnovne snovi diamonijev fosfat v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet ter o spremembi Priloge k Izvedbeni uredbi Komisije (EU) št. 540/2011
      (Besedilo velja za EGP)
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter in zlasti člena 23(5) v povezavi s členom 13(2) Uredbe,
      ob upoštevanju naslednjega:
      
                  (1)
               
               
                  V skladu s členom 23(3) Uredbe (ES) št. 1107/2009 je Komisija 29. septembra 2014 prejela zahtevek inštituta Institut Technique de l'Agriculture Biologique (ITAB) za odobritev diamonijevega fosfata kot osnovne snovi. Navedenemu zahtevku so bili priloženi podatki, ki so obvezni v skladu z drugim pododstavkom člena 23(3).
               
            
                  (2)
               
               
                  Komisija je Evropsko agencijo za varnost hrane (v nadaljnjem besedilu: Agencija) zaprosila za znanstveno pomoč. Agencija je 6. oktobra 2015 Komisiji predložila tehnično poročilo o zadevni snovi (2). Komisija je 11. decembra 2015 Stalnemu odboru za rastline, živali, hrano in krmo predložila poročilo o pregledu (3) in osnutek te uredbe ter za sejo navedenega odbora 8. marca 2016 pripravila končni različici navedenih dokumentov.
               
            
                  (3)
               
               
                  Diamonijev fosfat je dovoljen v enologiji z Uredbo Komisije (ES) št. 606/2009 (4).
               
            
                  (4)
               
               
                  Dokumentacija, ki jo je priložil vložnik, kaže, da se diamonijev fosfat večinoma sicer ne uporablja za fitofarmacevtske namene, a je lahko v sredstvu, ki vsebuje navedeno snov in vodo, v fitofarmaciji kljub temu koristen.
               
            
                  (5)
               
               
                  Opravljeni pregledi so pokazali, da se lahko od diamonijevega fosfata pričakuje, da na splošno izpolnjuje zahteve iz člena 23 Uredbe (ES) št. 1107/2009, zlasti v zvezi z uporabami, ki so bile proučene in podrobno navedene v poročilu Komisije o pregledu. Zato je primerno odobriti diamonijev fosfat kot osnovno snov.
               
            
                  (6)
               
               
                  V skladu s členom 13(2) Uredbe (ES) št. 1107/2009 v povezavi s členom 6 Uredbe ter ob upoštevanju sedanjih znanstvenih in tehničnih dognanj pa je treba vključiti nekatere pogoje za odobritev, ki so podrobno opredeljeni v Prilogi I k tej uredbi.
               
            
                  (7)
               
               
                  V skladu s členom 13(4) Uredbe (ES) št. 1107/2009 bi bilo treba ustrezno spremeniti Prilogo k Izvedbeni uredbi Komisije (EU) št. 540/2011 (5).
               
            
                  (8)
               
               
                  Ukrepi iz te uredbe so v skladu z mnenjem Stalnega odbora za rastline, živali, hrano in krmo –
               
            SPREJELA NASLEDNJO UREDBO:
      Člen 1
      Odobritev osnovne snovi
      Snov diamonijev fosfat, kot je opredeljena v Prilogi I, se odobri kot osnovna snov v skladu s pogoji iz navedene priloge.
      Člen 2
      Spremembe Izvedbene uredbe (EU) št. 540/2011
      Izvedbena uredba (EU) št. 540/2011 se spremeni v skladu s Prilogo II k tej uredbi.
      Člen 3
      Začetek veljavnosti
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 8. aprila 2016
         
            
               Za Komisijo
            
            
               Predsednik
            
            Jean-Claude JUNCKER
         
      
      
         (1)  UL L 309, 24.11.2009, str. 1.
      
         (2)  Evropska agencija za varnost hrane, 2015. Tehnično poročilo o izidu posvetovanja z državami članicami in agencijo EFSA o zahtevku za odobritev diamonijevega fosfata kot osnovne snovi za uporabo v fitofarmacevtskih sredstvih kot nesmrtonosni atraktant za sadne mušice. Povezane objave EFSA 2015:EN-873. 34 str.
      
         (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=SL.
      
         (4)  Uredba Komisije (ES) št. 606/2009 z dne 10. julija 2009 o določitvi podrobnih pravil za izvajanje Uredbe Sveta (ES) št. 479/2008 glede kategorij proizvodov vinske trte, enoloških postopkov in z njimi povezanih omejitev (UL L 193, 24.7.2009, str. 1).
      
         (5)  Izvedbena uredba Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (UL L 153, 11.6.2011, str. 1).
      
         PRILOGA I
         
                     Splošno ime, identifikacijska številka
                  
                  
                     Ime po IUPAC
                  
                  
                     Čistost (1)
                     
                  
                  
                     Uveljavitev
                  
                  
                     Posebne določbe
                  
               
                     diamonijev fosfat
                     št. CAS: 7783-28-0
                  
                  
                     diamonijev hidrogenfosfat
                  
                  
                     enološki razred
                  
                  
                     29. april 2016
                  
                  
                     Diamonijev fosfat se uporablja v skladu s posebnimi pogoji, ki so vključeni v ugotovitve iz poročila o pregledu diamonijevega fosfata (SANTE/12351/2015), zlasti iz dodatkov I in II k poročilu.
                  
               
            (1)  Več podrobnosti o identiteti, specifikaciji in načinu uporabe osnovne snovi je na voljo v poročilu o pregledu.
      
      
         PRILOGA II
         V delu C Priloge k Izvedbeni uredbi (ES) št. 540/2011 se doda naslednji vnos:
         
            
                        Številka
                     
                     
                        Splošno ime, identifikacijska številka
                     
                     
                        Ime po IUPAC
                     
                     
                        Čistost (*)
                        
                     
                     
                        Uveljavitev
                     
                     
                        Posebne določbe
                     
                  
                        „11
                     
                     
                        diamonijev fosfat
                        št. CAS: 7783-28-0
                     
                     
                        diamonijev hidrogenfosfat
                     
                     
                        enološki razred
                     
                     
                        29. april 2016
                     
                     
                        Diamonijev fosfat se uporablja v skladu s posebnimi pogoji, ki so vključeni v ugotovitve iz poročila o pregledu diamonijevega fosfata (SANTE/12351/2015), zlasti iz dodatkov I in II k poročilu.“
                     
                  
         
            (*)  Več podrobnosti o identiteti, specifikaciji in načinu uporabe osnovne snovi je na voljo v poročilu o pregledu.